armvectores/hy_wikipedia_2023 huggingface dataset:
Նովոնիկոլաևկա (գյուղ, Ելանեցի շրջան)

Անվան այլ կիրառումների համար տե՛ս՝ ՆովոնիկոլաևկաՆովոնիկոլաևկա (ուկրաիներեն՝ Новомиколаївка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1816 թվականին։
2001 թվականի տվյալներով Նովոնիկոլաևկա գյուղում բնակվում էր 88 մարդ։ Բնակավայրը զբաղեցնում է 0,747 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սինգապուրի ֆուտբոլի ազգային հավաքական

Սինգապուրի ֆուտբոլի ազգային հավաքականը ներկայացնում է Սինգապուրը ֆուտբոլի միջազգային մրցաշարերում և առանձին հանդիպումներում։ Վերահսկվում է Սինգապուրի ֆուտբոլի ֆեդերացիայի կողմից։


== Առաջնություններ ==


=== ԱՖՖ ===


=== Ասիայի խաղեր ===


=== Հարավարևելյան Ասիայի գավաթ ===


=== Աշխարհի խաղեր ===


=== ԱՖԿ Ասիայի առաջնություն ===
Միրաքի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Միրաք գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից։ Ցանկում ներառված է ընդամենը 5 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Արաքս երգչախումբ (Արգենտինա)

«Արաքս» երգչախումբ, ստեղծվել է 1957 թվականին, Բուենոս Այրեսում՝ Հայ երաժշտության բարեկամների ընկերակցության հովանավորությամբ։ Խմբավար Ժան Ալմուխյանն արժանացել է ՀՀ կոմպոզիտորների միության Կոմիաասի անվան մրցանակին։
Երգացանկն ընդգրկում է հայկական ժողովրդական, դասական ստեղծագործություններ։
Թողարկվել են ձայնապնակներ, ձայներիզներ՝ երգչախմբի կատարմամբ։ Ելույթներ է ունեցել Արարսում և Ուրուգվայում։
Ունի բարձր կատարողական մակարդակ, սփյուռքահայ լավագույն երգչախմբերից է։
Պրժևալսկու ձի

Պրժևալսկու ձի, ձիերի ընտանիքի միասմբակավոր կենդանի, վայրի ձի։ Հայտնաբերել է ռուս ճանապարհորդ Ն․ Մ․ Պրժևալսկին Կենտրոնական Ասիայում (1879)։ Ընտանի ձիերից տարբերվում է կարճ, կանգնած բաշով ճակատի մազափնջի բացակայությամբ, կարճ պոչով, որի հիմքի մասը ծածկված է կարճ մազերով, խոշոր գըլխով։


== Ընդհանուր բնութագիր ==
Արուների մարմնի երկարությունը մոտ 2,3 մ է, մնդավի բարձրությունը՝ 1,3 մ։ Էգերն ավելի փոքր են։ Մարմնի վերին մասը և կողքերը գորշ կամ կարմրադեղին են, ստորին մասը և դնչի ծայրը՝ ավելի բաց։ Ոտքերը մուգ են։ Մեջքի երկայնքով նեղ, մուգ շերտ է անցնում։ Բաշը և պոչի երկար մազերը սեադարչնագույն են։
Իսկական ձիերի ենթասեռի միակ վայրի տեսակն է։


== Տեսակներ ==
Պահպանվել է կենդանաբանական այգիներում և արգելանոցներում։ Ընտանի ձիերի հետ տրամախաչվում են ու տալիս պտղավետ սերունդ։ Տեսակն ընդգրկված է ԲՄՊՊ Կարմիր գրքում («վտանգված» կարգավիճակում)
Լի Չարլի

Չարլզ «Չարլի» Լի (անգլ.՝ Charles S. «Charlie» Lee, դեկտեմբերի 30, 1971(1971-12-30), Չոնգջու, Հարավային Կորեա), կորեական ծագմամբ ամերիկացի դերասան։ Ճանաչում ու համբավ է ձեռք բերել «Դեքստեր» հեռուստասերիալում Վինս Մասուկայի դերը տպավորիչ կերպով կատարելու համար։


== Կենսագրություն ==
Ծնվել է Հարավային Կորեայի Չհոնջու քաղաքում։ Պատանեկան տարիքից տարվել է կինոյով։ Ավարտել է Սիեթլ քաղաքում գործող արվեստների Քորնիշ քոլեջի դերասանական բաժինը՝ ստանալով բակալավրի աստիճան։ Այնուհետև ավարտել է Յեյլի համալսարանի դրամայի դպրոցը՝ գեղարվեստի մագիստրոսի աստիճանով։ Այնուհետև Լին ութ տարի անց է կացրել Նյու Յորքում՝ դերակատարումներով հանդես գալով զանազան թատրոններում, հեռուստատեսությունում, կինոյում։


== Հետաքրքիր փաստեր ==
Չարլի Լին 2006 թվականից մինչ օրս հանդես է եկել 4 ֆիլմերում, որոնցից ամենահայտնին «Դեքստեր»-ն է։


== Ծանոթագրություններ ==


== Արտաքին հղումներ ==
Չարլի Լին IMDb կայքում
Ներքին անդրադարձում

Ներքին անդրադարձում, էլեկտրամագնիսական կամ ձայնային ալիքների անդրադարձումն է երկու միջավայրերի բաժանման սահմանից այն պայմանի դեպքում, որ ալիքն ընկնում այն միջավայրից, ուր նրա տարածման արագությունն ավելի փոքր է (լուսային ճառագայթների դեպքում դա համապատասխանում է ավելի մեծ բեկման ցուցիչին)։


== Ոչ լրիվ ներքին անդրադարձում ==
Ոչ լրիվ ներքին անդրադարձումը ներքին անդրադարձումն է, այն պայմանի դեպքում, որ անկման անկյունը փոքր է կրիտիկական անկյունից։ Այս դեպքում ճառագայթը երկատվում է բեկված և անդրադարձած ճառագայթների։


== Լրիվ ներքին անդրադարձում ==
Լրիվ ներքին անդրադարձումը ներքին անդրադարձումն է այն պայմանի դեպքում, որ անկման անկյունը մեծ է որոշ կրիտիկական անկյունից։ Ըստ որում, ընկնող ալիքն ամբողջովին անդրադառնում է, և անդրադարձման գործակցի արժեքը գերազանցում է ողորկ (փայլեցված) մակերևույթների համար իր ամենամեծ արժեքները։ Անդրադարձման գործակիցը լրիվ ներքին անդրադարձման դեպքում կախված չէ ալիքի երկարությունից։
Օպտիկայում այս երևույթը դիտվում է էլեկտրամագնիսական ճառագայթման լայն սպեկտրի համար՝ ներառյալ ռենտգենյան միջակայքը։
Երկրաչափական օպտիկայում երևույթը բացատրվում է Սնելիուսի օրենքի շրջանակներում։ Հաշվի առնելով, որ բեկման անկյունը չի կարող 90°-ից մեծ լինել՝ ստանում ենք, որ այն անկման անկյան դեպքում, որի սինուսը մեծ է փոքր բեկման ցուցիչի մեծ բեկման ցուցիչ հարաբերությունից, էլեկտրամագնիսական ալիքը պետք է ամբողջովին անդրադառնա առաջին միջավայր։

  
    
      
        
          θ
          
            
              c
            
          
        
        =
        arcsin
        
        
          (
          
            
              
                n
                
                  2
                
              
              
                n
                
                  1
                
              
            
          
          )
        
      
    
    {\displaystyle \theta _{\rm {c}}=\arcsin \!\left({\frac {n_{2}}{n_{1}}}\right)}
  
  
    
      
        
          θ
          
            
              c
            
          
        
      
    
    {\displaystyle \theta _{\rm {c}}}
   անկյունը անկման այն ամենափոքր անկյունն է, որի դեպքում դիտվում է լրիվ ներքին անդրադարձում։ Այն անվանում են սահմանային կամ կրիտիկական անկյուն։ Օգտագործվում է նաև «լրիվ անդրադարձման անկյուն» տերմինը։
Ալիքային տեսության համաձայն՝ էլեկտրամագնիսական ալիքն այնուամենայնիվ թափանցում է երկրորդ միջավայր. այնտեղ տարածվում է, այսպես կոչված, «անհամասեռ ալիքը», որն էքսպոնենտային օրենքով մարում է և իր հետ էներգիա չի տանում։
Անհամասեռ ալիքի թափանցման բնութագրական խորությունը երկրորդ միջավայրում ալիքի երկարության կարգի է։ Լրիվ ներքին անդրադարձման երևույթն առաջինը նկարագրել է Իոհան Կեպլերը 1600 թվականին։


== Խանգարված լրիվ ներքին անդրադարձում ==
Խանգարված լրիվ ներքին անդրադարձումը անդրադարձնող միջավայրի կողմից ճառագայթման մի մասի կլանման պատճառով լրիվ ներքին անդրադարձման խանգարման երևույթն է։ Այն լայնորեն կիրառվում է լաբորատոր պրակտիկայում և օպտիկական արդյունաբերությունում։


== Ծանոթագրություններ ==
Տիմոշենկո (Կագալնիցկի շրջան)

Անվան այլ կիրառումների համար տե՛ս՝ Տիմոշենկո (այլ կիրառումներ)Տիմոշենկո (ռուս.՝ Тимошенко), գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում։ Մտնում է Իվանովո-Շամշևսկի համայնքի կազմի մեջ։
Պապուա Նոր Գվինեայի դրոշ

Պապուա Նոր Գվինեայի դրոշը Պապուա Նոր Գվինեայի պետական խորհրդանիշերից է։ Ընդունվել է 1971 թվականի հուլիսի 1-ին։ Դրոշի վրա ուրվագծվում է Paradisaea raggiana թռչնի պատկերը։ Դրոշի դիզայնը ընդունվել է 1971թ մրցույթում։ Հաղթող դիզայները Սուսան Կակինե Հուհումեն է եղել, ով 15-րդ անգամ էր հաղթում։
Սև և կարմիր գույները Պապուա Նոր Գվինեայի ցեղերում ավանդական գույներ են եղել հնուց ի վեր։ Սև սպիտակ կարմիր գույները գերմանական կայսրության դրոշի գույներն էին։ Վերջինս գաղութացրել էր Նոր Գվինեան 1918թ-ից առաջ։ Դրախտի թռչունը նույնպես պատկերվել է զինանշանի վրա։
Մինչ անկախությունը, ավստրալիական կառավարումը առաջադրեց հորիզոնական եռագույնը կապույտ, դեղին և կանաչ երիզներով դրախտի թռչնով և հարավային խաչով հանդերձ։ Այն ձևավորվել էր Հալ Հոլմանի կողմից։ Սակայն դա բացասապես ընդունվեց իր արտաքինի պատճառով, այդ իսկ պատճառով փոխարինվեց Սուսան Կակինեի առաջարկած տարբերակով։ Կապույտը ասոցացվում էր Նոր Գվինեայի ծովի և կղզիների հետ, Հարավային խաչը՝ ուղեցույց էր ճանապարհորդների համար, ոսկեգույնը ներկայցնում էր ափեզրերը, հանքային հարստությունը և միասնությունը։ Կանաչը խորհրդանշում էր անտառները, լեռնաշղթաները՝ Paradisaea raggiana թռչնի հետ միասնություն կազմելով։
Հարավային խաչը խորհրդանշում է Հարավային կիսագնդում գտնվելը և տեսանելի է Պապուա Նոր Գվինեայից։


== Կառավարության դրոշ ==


== Պապուա Նոր Գվինեայի պատմական դրոշները ==

		
		
		
		
		
		
		
		


== Ծանոթագրություններ ==
Սան Դիեգո շրջան (Կալիֆոռնիա)

Սան Դիեգո շրջան (անգլ.՝ San Diego County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 10888 կմ² է, բնակչությունը՝ 3095313 մարդ (2010 թ. տվյալներով)։ Շրջկենտրոնն է Սան Դիեգո բնակավայրը։ Կազմավորվել է 1850 թ.։
(3411) Դեբետենկորտ

(3411) Դեբետենկորտ (անգլ.՝ Debetencourt), աստերոիդ աստերոիդների հիմնական գոտում։ Հայտնաբերվել է 1980 թվականի հունիսի 2-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,243316 ա. մ., առավելագույնը մոտենում է 1,9788 ա. մ. հեռավորության վրա և հեռանում 2,5079 ա. մ.։ Արեգակի շուրջ մեկ ամբողջական պտույտ է կատարում 1227,25 երկրային օրվա ընթացքում, իր ուղեծրով շարժվելով միջինում 0,293338 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3411) Դեբետենկորտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կաշտելա

Կաշտելա (խորվ.՝ Kaštela), քաղաք Խորվաթիայի կենտրոնակական մասում։
Բաղկացած է յոթ թաղամասից։ Վարչական առումով համարվում է միասնական քաղաք։ Բնակչությունը կազմում է 34 103 մարդ  (2001):


== Ընդհանուր տեղեկություններ ==
Կաշտելան բաղկացած է յոթ բնակավայրերից՝

Կաշտել Գոմիլիցա (Kaštel Gomilica) — բնակչությունը 4 075 մարդ (2001)
Կաշտել Կամբելովաց (Kaštel Kambelovac) — 4 505
Կաշտել Լուկշիչ (Kaštel Lukšić) — 4 880
Կաշտել Նովի (Kaštel Novi) — 5 309
Կաշտել Ստարի (Kaštel Stari) — 6 448
Կաշտել Սուչուրաց (Kaštel Sućurac) — 6 236
Կաշտել Շտաֆիլիչ (Kaštel Štafilić) — 2 650Տեսարժան վայրերից հարկ է նշել Վենետիկի դարաշրջանի լավ պահպանված մի քանի պալատներ։ Կան մի շարք արդյունաբերական ձեռնարկություններ։ Քաղաքի մոտ գտնվում է Սպլիտ քաղաքի միջազգային օդանավակայանը։


== Պատմություն ==
Կաշտելան հիմնադրել են հույները Սպլիտ քաղաքի մերձակայքում, սակայն Հռոմեական կայսրության ժամանակ կորցրել է իր նշանակությունը և դարձել հանգստավայր, որտեղ բնակվում էին հռոմեացի վետերաններ։
Կայսրության փլուզումից հետո քաղաքը անցել է ձեռքից ձեռք՝ ճակատագիրը կիսելով հարևան Սպլիտ և Տրոգիր քաղաքների հետ։ Կաշտելան, մինչև 1420 թվականը եղել է Վենետիկի կազմում։ Վենետիկյան ժամանակահատվածում քաղաքում կառուցվել են հարուստ ընտանիքների բազմաթիվ ամրոցներ, որոնքից մի քանիսը պահպանվել են մինչև այսօր։
XV և XVI դարերում 16 կիլոմետրանոց ափամերձ հատվածում կառուցվել են 13 ամրոցներ՝ թուրքերից պաշտպանվելու համար։ Մինչև մեր օրերը պահպանվել են այդ ամրոցներից յոթը։
Ներկայումս քաղաքի հարևանությամբ գտնվող  խոշոր արդյունաբերական Սպլիտ քաղաքը կորցրել է իր առողջարանային նշանակությունը։


== Տեսարժան վայրեր ==
Ստաֆիլոե ամրոց (1508) - կառուցել է Կաշտելա Շտավիլիչը թուրքերց պաշտպանվելու համար
Չիպիկո պալատ (1512) - Կաշտել Նովի
Բիտուրի պալատ  (1564) - Կաշտել Լուկշիչ
Կամբի պալատ (1517) - Կաշտել Կամբելովաց
ձիթապտղի ծառ, որը ավելի քան 1500 տարեկան է
Աստվածաշնչյան այգի, որտեղ աճում են շատ բույսեր, որոնք նշված են Աստվածաշնչում։ Այն զարդարում են խորվաթական քանդակագործների բազմաթիվ ստեղծագործություններ
Հովհաննես Մկրտիչ եկեղեցի բարոկկո ոճով


== Ծանոթագրություններ ==


== Արտաքին հղումներ ==
Քաղաքային պորտալ (խորվաթերեն, անգլերեն)
Քաղաքային կայք (խորվաթերեն)
Տուրիստական տեղեկատվություն (անգլերեն)
Բաբիտեի շրջան

Բաբիտեի շրջան (լատիշ․՝ Babītes novads), վարչատարածքային միավոր Լատվիայի կենտրոնական մասում, Վիձեմե պատմական մարզում։ Բաղկացած է 2 վոլոստից և Պինյկի քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 9155 մարդ։
Շրջանի մակերեսը 241,7 կմ² է։
Շրջանը կազմավորվել է 2009 թվականի հուլիսի 1֊ին։


== Բնակչություն ==
2010 թվականի հունվարի 1֊ին բնակչության թվաքանակը կազմում էր 9155 մարդ (2009 թվականի հունվարի 14֊ին՝ 8865 մարդ)։


=== Ազգային կազմ ===
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․


== Տես նաև ==
Լատվիայի վարչական բաժանում


== Ծանոթագրություններ ==


== Արտաքին հղումներ ==
Բաբիտեի շրջանի պաշտոնական կայք (լատիշերեն)
Wherever I Go

«Wherever I Go», ամերիկյան OneRepublic խմբի երգը, նրանց Oh My My չորրորդ ստուդիական ալբոմի գլխավոր սինգլը։ Երգի հեղինակներն են Ռայան Թեդերը, Բրենտ Կատցլը և Նոել Զանկանելլան։ Տեսահոլովակը, որ նկարահանել է ռեժիսոր Ժոզեֆ Կանը, ներկայացնում է գրասենյակային մեկ օր կորեացի գործարարի կյանքից։
Երգն զբաղեցրել է 55-րդ հորիզոնականը Billboard Hot 100 հիթ-շքերթում։ Ռայան Թեդերն ասել է, թե այն «ոչ բնական հակվածության, անառողջ մակարդակի հակվածության» մասին է։ BBC Radio 1-ում Թեդերը քննարկել է, թե ինչքան է աշխատել OneRepublic խումբը, որ երգը լինի թարմ. «Խմբի համար դժվար է զարգանալ և միաժամանակ պահպանել մարդկայնությունը գործիքներում»։ «Դուք ուզում եք լսել բասիստին, ուզում եք լսել թմբկահարին, բայց ուզում եք, որ միևնույն ժամանակ երաժշտությունը հնչի ժամանակակից կերպով»։


== Տեսահոլովակ ==
Երգի հիման վրա նկարահանված երաժշտական տեսահոլովակի պրեմիերան կայացել է 2016 թվականի մայիսի 17-ին։ Ռեժիսորը Ժոզեֆ Կանն է, պրոդյուսերը՝ Ջիլ Հարդինը։ Հոլովակում դերասան Քենեթ Չեյը մարմնավորում է գործարարի, որն ամեն օր բախվում է միօրինակ, անգույն կյանքին։ Այնուամենայնիվ, նա սիրահարվում է նույն վայրում աշխատող մի կնոջ, և վայր դնում պորտֆելը, ինչը խորհրդանշում է միօրինակությունը թողնելը։ Նա սկսում է մանրամասն մտածված պար, որի գործողությունները, որպես կանոն, կապված չեն բիզնեսի հետ։ Նրա գործընկերները սկզբում նայում են սարսափով, սակայն հետո միանում են նրան։ Սակայն նա չի կարողանում իր զգացմունքների մասին հայտնել այն կնոջը, ում սիրահարված է։ Նա գործի է դնում գաղտնի քայլ, որտեղ մասնակցում է երաժշտական խումբը, որ նրա կյանքը դարձնի գունեղ։ Երբ նա հետ  է գնում գրասենյակ, ամեն ինչ դառնում է գունեղ ու վառ։ Տեսահոլովակի վերջում ցուցադրվում է, որ այդ ամենը միայն երազ էր, իսկ գործարարը կանգնած է վերելակում՝ այն կնոջ կողքին, ում սիրահարված է։


== Երգացանկ ==
Թվային ներբեռնում"Wherever I Go" – 2:49Թվային ներբեռնում — remix"Wherever I Go" (Danny Dove club edit) – 4:57CD սինգլ"Wherever I Go" – 2:49
"Wherever I Go" (Instrumental) – 2:49


== Ձայնագրություն ==
Ձայնագրում՝ Revolution Studio, Տորոնտո, Օնտարիո, Ритц-Карлтон, Մոսկվա, Ռուսաստան
Լրացուցիչ ձայնագրություն Neptune Valley և Waterloo Studios, Լոս Անջելես, Կալիֆոռնիա
Միքսավորում՝ Mixsuite Մեծ Բրիտանիա
Հիմքը՝ Sterling Sound, Նյու ՅորքՁայնագրության մասնակիցներՌայան Թեդեր — երգի հեղինակ, պրոդյուսեր
Բրենտ Կատցլ — երգի հեղինակ, պրոդյուսեր
Նոել Զանկանելա — երգի հեղինակ, պրոդյուսեր
Rich Rich — հնչյունային ինժեներ
Սթիվ Ուիլմորտ — հնչյունային ինժեներ
Մեթյու Թրիբա — հնչյունային ինժեների օգնական
Մարկ «Սփայկ» Ստենտ — միքս
Մեթի Գրին — հնչյունային ինժեների օգնական միքսի հարցերով
Գեոֆ Ստեֆան — հնչյունային ինժեների օգնական միքսի հարցերով
Քրիս Գերինգեր — հիմք


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Ալեքսեևկա (գյուղ, Վելիկոնովոսյոլկովսկի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ուկրաիներեն՝ Олексіївка), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։ Հիմնադրվել է 1775 թվականին։
2001 թվականի տվյալներով Ալեքսեևկա գյուղում բնակվում էր 1 163 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրինդադի դու Սուլ

Տրինդադի դու Սուլ (պորտ.՝ Trindade do Sul)՝ համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Ֆրեդերիկու Վեստֆալենի գավառի մեջ։ Բնակչությունը կազմում է 5179 մարդ, ըստ 2006 թվականի տվյալների։ Տարածքը կազմում է 268,417 կմ2։ Բնակչության խտությունը՝ 19,3 մարդ/կմ²։


== Վիճակագրություն ==
Համախառն ներքին արտադրանքը կազմել է 50 161 311,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 9 087,19 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,744։


== Պատմություն ==
Քաղաքը հիմնադրվել է 1959 թվականի ապրիլի 14-ին։
Զենզևատկա

Զենզևատկա (ռուս.՝ Зензеватка), գյուղ Ռուսաստանի, Վոլգոգրադի մարզի Օլխովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Capricorn

«Capricorn (A Brand New Name)», ամերիկյան 30 Seconds To Mars ռոք խմբի համանուն ալբոմի առաջին սինգլը։ 


== Կոմպոզիցիաների ցանկ ==
StandardCapricorn (Radio Edit) — 3:50
Capricorn (A Brand New Name) — 3:53 (album version)US (CD)Capricorn (A Brand New Name) — 3:53 (album version)
End of the Beginning — 4:39UK (CD)Capricorn (A Brand New Name) — 3:53 (album version)
Phase 1:Fortification — 5:00Enchanced CDCapricorn (Radio Edit) — 3:50
Capricorn (A Brand New Name) — 3:53 (album version)
Phase 1:Fortification — 5:00
Capricorn (A Brand New Name) — 4:00 (video)


== Չարթեր ==


== Ձայնագրման մասնակիցները ==


=== 30 Seconds to Mars ===
Ջարեդ Լետո՝ վոկալ, կիթառ, բաս-կիթառ, սիթեզատոր, երաժշտական ծրագրավորում
Շենոն Լետո՝ հարվածային գործիքներ


=== Լրացուցիչ անձնակազմ ===
Ռենն Հոկի՝ լրացուցիչ սինթեզատոր
Բոբ Էզրին և Բրայան Վիրտու՝ երաժշտական պրոդյուսերներ
Ձայնագրություն՝ Cherokee Studios, Sunset Sound, Լոս-Անջելես և Ձայնի արվեստի և գիտության զարգացման կենտրոն
Բրայան Վիրտու՝ հնչունային ռեժիսոր
Թոմ Բեյքեր (Precision Mastering, Hollywood, CA)՝ վարպետացում


== Ծանոթագրություններ ==


== Արտաքին հղումներ ==
Խմբի պաշտոնական կայք
Capricorn  էջը Յություբ տեսահոսթինգում
Capricorn(անգլ.) Allmusic կայքում
Capricorn (A Brand New Name)(անգլ.) Discogs կայքում
Մուշամեռ

Մուշամեռ, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Մուշ քաղաքից 12 կմ հարավ՝ Մուշ տանող ճանապարհի վրա՝ Բաթման գետի վերին հոսանքի շրջանում։
Կոկվասի 5-վերստանոց քարտեզներում գյուղը նշված է Շուշամեր անվանմամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լա Ռոկա դել Վալյես

Լա Ռոկա դել Վալյես (կատ.`La Roca del Vallès) մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Վալիես Օրիենտալ շրջանում։ Տարածքը կազմում է 36.77 կմ2։ Բնակչությունը` 10291 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 40 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Pàgina web de l'Ajuntament
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Mapa de la Roca del Vallés en Google Maps
Լուչկի (ավան, Ռոմնիի քաղաքային խորհուրդ)

Անվան այլ կիրառումների համար տե՛ս՝ ԼուչկիԼուչկի (ուկրաիներեն՝ Лучки), ավան Ուկրաինայի Սումիի մարզի Ռոմնիի քաղաքային խորհուրդում։
2001 թվականի տվյալներով Լուչկի ավանում բնակվում էր 438 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(3451) Մենտոր

(3451) Մենտոր (անգլ.՝ Mentor), աստերոիդ Յուպիտերի տրոյացիներից։ Հայտնաբերվել է 1984 թվականի ապրիլի 19-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 5,119522 ա. մ., առավելագույնը մոտենում է 4,7463 ա. մ. հեռավորության վրա և հեռանում 5,4928 ա. մ., իսկ Երկրի ուղեծրին Մենտոր աստերոիդը նվազագույնը մոտենում է 3,7785 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 4231 երկրային օրվա ընթացքում, իր ուղեծրով շարժվելով միջինում 0,085086 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3451) Մենտոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոլի Գենովա

Պոլի Գենովա (բուլղար․՝ Поли Генова, փետրվարի 10, 1987(1987-02-10), Սոֆիա, Բուլղարիա), բուլղարացի երգչուհի։ Ծնվել է Բուլղարիայի մայրաքաղաք Սոֆիայում։ Գենովան ներկայացրել է իր երկիրը Եվրատեսիլ 2011 և Եվրատեսիլ 2016 երգի մրցույթներում,վերջինում զբաղեցնելով ձորրորդ պատվավավոր հորիզոնականը։ 2016 թվականին նա նաև Բուլղարիայի ձայնը նախագծի ժյուրիի անդամ է եղել։


== Սկավառակագրություն ==


=== Սինգլներ ===


== Ծանոթագրություներ ==


== Արտաքին հղումներ ==
Պաշտոնական թվիրթերյան էջ
Պաշտոնական ֆեյսբուքյան էջ
Պաշտոնական ինստագրամյան էջ
Յարըմջա Ներքին

Յարըմջա Ներքին, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Աֆրիկայի Միացյալ Նահանգներ

Աֆրիկայի Միացյալ Նահանգները, աֆրիկյան պետությունների միավորման հենքի վրա եղած միություն է, որի ստեղծումն առաջարկել է Գանայի նախագահ Կվամե Նկրուման, այնուհետև այս առաջարկությանը սատարել է Լիբիայի նախագահ Մուամար Քադաֆին։
Միության ստեղծման գաղափարը Գանայի առաջին նախագահ Կվամե Նկրումայինն է։ Ավելի ուշ այս առաջարկությանը անդրադարձել է Մուամար Քադաֆին 2000 թ-ին Լոմեում (Տոգո), Կոնակրիում (Գվինեա) և Ադիս Աբեբայում (Եթովպիա) տեղի ունեցած գագաթնաժողովներում՝ կոչ անելով միավորվել։
Աֆրիկյան այսպիսի միության ստեղծումը խրախուսվում է մի շարք աֆրիկյան երկրների առաջնորդների կողմից։ Սակայն միության ստեղծման դեմ է Աֆրիկայի պետությունների մեծ մասը՝ ՀԱՀ-ի գլխավորությամբ։
Եթե ստեղծվի Աֆրիկայի Միացյալ Նահանգները (և իր մեջ պարունակի Աֆրիկայի բոլոր երկրները), ապա այն իր բնակչությամբ աշխարհում կլինի 3-րդը (2009 թ-ի տվյալներով 992 միլիոն մարդ) և առաջինը իր տարածքով։ Միության ազգաբնակչությունը կխոսի մոտ 2000 լեզուներով։


== Ծանոթագրություններ ==
Երեմ Դանիելյանց

Երեմ Իվանի Դանիելյանց (մայիսի 5, 1901(1901-05-05), Արանզամին, Շուշիի գավառ, Ելիզավետպոլի նահանգ, Ռուսական կայսրություն - սեպտեմբերի 29, 1943(1943-09-29), Նիվկի, Q2340896?, Բրահինի շրջան, Polesia Voblast, Բելառուսական ԽՍՀ, ԽՍՀՄ), Սովետական Միության հերոս (ետմահու, 1944 թվական հունվարի 15), գվարդիայի ավագ սերժանտ։ ՍՄԿԿ անդամության թեկնածու 1943 թվականից։
Հայրենական մեծ պատերազմում եղել է գնդացրային հաշվարկի հրամանատար։ 1943 թվականի սեպտեմբերին մասնակցել է Դնեպրի գետանցմանը։ Գետի աջ ափին՝ Վյալե և Գալկի գյուղակների շրջակայքում Դանիելյանցն անձամբ ոչնչացրել է հակառակորդի գնդացրային երկու կրակակետ, 28 զինվոր ու սպա։ Այդ մարտում էլ Երեմ Դանիելյանցն ընկել է հերոսի մահով։


== Գրականություն ==
Ամիրխանյան Մ․ Դ. հայերը — հերոսները Սովետական Միության. Երևան, 2005. ։ ISBN 99930-4-342-7.
Սարգիսյան Ս. Տ. Հանրագիտարան Արցախ-Ղարաբաղ. , 2005 — 312 с.։ ISBN 5-9676-0034-5.
Սովետական միության հերոսները


== Ծանոթագրություններ ==


== Արտաքին հղումներ ==
Указ Президиума Верховного Совета СССР «О присвоении звания Героя Советского Союза генералам, офицерскому, сержантскому и рядовому составу Красной Армии» от 15 января 1944 года // Ведомости Верховного Совета Союза Советских Социалистических Республик : газета. — 1944. — 23 января (№ 4 (264)). — С. 1.
Անահիտ Փերիխանյան

Անահիտ Գեորգիի Փերիխանյան (ապրիլի 24, 1928(1928-04-24), Մոսկվա, ԽՍՀՄ - մայիսի 27, 2012(2012-05-27), Սանկտ Պետերբուրգ, Ռուսաստան), հայ պատմաբան, արևելագետ, պատմական գիտությունների դոկտոր (1974)։


== Կենսագրություն ==
Անահիտ Փերիխանյանը ծնվել է 1928 թվականի ապրիլի 24-ին Մոսկվայում։ Մայրը՝ Արուսյակ Իվանովնան, եղել է բժիշկ, հայրը՝ Գեորգի Նիկիտիչը՝ ինժեներ։ Գեորգի Նիկիտիչը նշանակվել է Սևան-Հրազդան հիդրոէլեկտրակայանների կասկադի տնօրեն, որից հետո ընտանիքը տեղափոխվել է Երևան։ Անահիտը Երևանում ավարտել է միջնակարգ դպրոցը, 1945-1948 թվականներին սովորել է Երևանի պետական համալսարանի պատմության ֆակուլտետում, այնուհետև տեղափոխվել Լենինգրադ և 1951 թվականին ավարտել Լենինգրադի պետական համալսարանը։ 1951-1955 թվականներին սովորել է Պետական Էրմիտաժի ասպիրանտուրայում Կ. Վ. Տրևերի գլխավորությամբ։ 1956 թվականին պաշտպանել է թեկնածուական ատենախոսություն, այնուհետև աշխատել է ԽՍՀՄ ԳԱ Արևելագիտության ինստիտուտում, 1959 թվականից՝ ԽՍՀՄ ԳԱ Արևելագիտության ինստիտուտի Լենինգրադի մասնաճյուղում, 1974-1986 թվականներին եղել է ավագ գիտաշխատող, 1986-1998 թվականներին՝ առաջատար գիտաշխատող, 1959 թվականից միաժամանակ Սանկտ Պետերբուրգի պետական համալսարանում դասավանդել է գրաբար։
Աշխատությունները նվիրված են Իրանի Պարթևական և Սասանյանների ժամանակարշրջաններին, միջնադարյան Հայաստանի պատմության, գրականության և իրավունքի խնդիրներին, հայ գրերի ծագման և համեմատական հնդեվրոպագիտության հարցերին։
Փերիխանյանը հինգ մենագրությունների և շուրջ 50 հոդվածների հեղինակ է, որոնք հրատարակվել են առաջատար գիտական հանդեսներում՝ «Вестник древней истории» (Մոսկվա), «Պատմաբանասիրական հանդես» (Երևան), «Revue des études arméniennes» (Փարիզ), Orientalia Suecana (Ուփսալա), Acta Orientalia (Կոպենհագեն)։
Կյանքի վերջին տարիներին Փերիխանյանը լուրջ հիվանդ էր, սակայն փոքր առիթի դեպքում զբաղվում էր գիտական հարցերով։ Նրա վերջին հոդվածը՝ «К вопросу о происхождении павликианства», 2011 թվականին տպագրվել է «Письменных памятниках Востока» հանդեսում (№2(15)):


== Անդամակցություն ==
Ֆրանսիայի ԳԱ պատվավոր անդամ


== Երկեր ==
Храмовые объединения Малой Азии и Армении, 1959.
Тигранакерт : Из истории древнеармянских городских общин, 1960.
Сасанидский Судебник. Книга тысячи судебных решений, Е., 1973.
Общество и право Ирана в Парфянский и Сасанидский периоды, М., 1983.
Материалы к этимологическому словарю древнеармянского языка, ч. 1, Е., 1993.


== Ծանոթագրություններ ==
Բաղչեջիկ (Քոզանի գավառ)

Բաղչեջիկ, գյուղ Արևմտյան Հայաստանում, Կիլիկիայի Ադանայի նահանգի Քոզանի գավառակում։ Գտնվում էր Ծամնդավ (Զարմանդի) և Սառան գետերի միջև, Ադանա քաղաքից 3-4 կմ հարավ֊արևմուտք, Չոշ լեռան մոտ։


== Անվան ստուգաբանություն ==
Թուրքերը Գյավուրքյոյ են կոչել գյուղի հայաբնակ լինելու պատճառով։


== Աշխարհագրություն ==
Շրջափակված է եղևնու և կաղնու անտառներով։


== Բնակչություն ==
XIX դարում ուներ 40-50 տուն հայ բնակիչ։


== Պատմություն ==
Պատմական անունը Չոշ է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
(7027) Տոշիհանդա

(7027) Տոշիհանդա (անգլ.՝ Toshihanda), աստերոիդ աստերոիդների գոտու արտաքին մասում։ Հայտնաբերվել է 1993 թվականի դեկտեմբերի 11-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,96981 ա. մ., առավելագույնը մոտենում է 3,1891 ա. մ. հեռավորության վրա և հեռանում 4,7505 ա. մ.։ Արեգակի շուրջ մեկ ամբողջական պտույտ է կատարում 2889,04 երկրային օրվա ընթացքում, իր ուղեծրով շարժվելով միջինում 0,124609 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7027) Տոշիհանդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վալդեկ-Ֆրանկենբերգ (շրջան)

Վալդեկ-Ֆրանկենբերգ  (գերմ.՝ Landkreis Waldeck-Frankenberg), շրջան Գերմանիայում։ Վարչական կենտրոնն է Կորբախ քաղաքը։ Զբաղեցնում է 1848,58 կմ2։ Բնակչությունը՝ 161 871 մարդ։ Բնակչության խտությունը՝ 88 մարդ/կմ2։
Շրջանի պաշտոնական կոդը՝ 06 6 35։ Շրջանում 22 համայնք կա։


== Ծանոթագրություններ ==
Միդաս-2

Միդաս-2 (անգլ.՝ Midas 2), ամերիկյան արբանյակ։


== Կառուցվածք ==
Ադջենա արբանյակի 2-րդ աստիճանի սարքավորումն է։ Սարքավորումը սնվում է քիմիական մարտկոցներից։ Ջերմային ճառագայթումը հայտնաբերելու համար հրթիռները ունեն ուլտրամանուշակագույն ընկալող-հաղորդող սարքեր։ Լրացուցիչ սարքավորումների միջոցով պլանավորված էր չափել տիեզերական ռադիացիան, մթնոլորտի վերին շերտի խտությունը և գրանցել փոքր մետեորիտները։


== Մեկնարկը ==
Միդաս-2-ի մեկնարկը տրվել է 1960 թվականի մայիսի 24-ին։ Հրթիռը դուրս է եկել տիեզերք և տեղեկություններ է հաղորդել մինչև մայիսի 26-ը։ 1974 թվականի փետրվարի 7-ին հրթիռը դուրս է եկել մթնոլորտի վերին շերտերը և այրվել է։


== Արտաքին հղումներ ==
Միդաս 1, 2
NASSA Միդաս-2
Օբերզյուսբախ

Օբերզյուսբախ (գերմ.՝ Obersüßbach), կոմունա Գերմանիայում, Բավարիա համայնքում։
Գտնվում է Ստորին Բավարիա վարչական շրջանի ենթակայության ներքո։ Կոմունան գտնվում է Լանդսհուտ շրջանում։ Բնակչությունը կազմում է 1727 մարդ (2010 թվականի համաձայն), տարածքը՝ 23, 57 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 2 74 165։


== Ծանոթագրություններ ==


== Արտաքին հղումներ ==
Պաշտոնական կայք
Ժան Բատիստ Ռենո

Ժան Բատիստ Ռենո (ֆր.՝ Jean-Baptiste Regnault, հոկտեմբերի 9, 1754(1754-10-09), Փարիզ - նոյեմբերի 12, 1829(1829-11-12)[…], Փարիզ), ֆրանսիացի նկարիչ, նեոդասականության ներկայացուցիչ։


== Պատմություն ==
Ժան Բատիստ Ռենոն տասը տարեկան հասակում հոր հետ մեկնել է Ամերիկա, որտեղ չորս տարի որպես յունգա ծառայել է առևտրական նավի վրա, ինչը նրան հնարավորություն է ընձեռել լինել ամերիկյան և աֆրիկյան տարբեր բնակավայրերում։ Հոր մահից հետո վերադարձել է Փարիզ, դարձել է Ժան Բարդենի աշակերտը, ուղեկցել է նրան իտալական ուղևորության ժամանակ։ 1775 թվականին «Եսթերը դիմակազերծում է Ամանին Արտաքսերքսեսի առաջ» նկարի համար Ռենոն ստացել է հռոմեական երկրորդ կարգի մրցանակ, իսկ հաջորդ տարի արժանացել է Հռոմեական մրցանակի «Ալեքսանդր և Դիոգենես» նկարի համար («Ալեքսանդր Մակեդոնացու այցը Դիոգենեսին»)։ Այնուհետև եղել է Հռոմում, որտեղ վրձնել է համընդհանուր ուշադրության արժանացած «Տիրոջ մկրտությունը» նկարը։ Փարիզ վերադառնալուց հետո 1782 թվականին «Պարսևսն ազատում է Անդրոմեդային» նկարի ցուցադրությունից հետո ճանաչվում է ակադեմիայի անդամ, իսկ 1783 թվականին «Աքիլլեսի դաստիարակությունը» (Լուվր) նկարի ցուցադրությունից հետո արժանացել է ակեդիմիկոսի կոչման։ 1790-ական թվականներին ակտիվ աջակցություն է ցուցաբերել հեղափոխական շարժմանը, ստեղծել է «Մահ կամ ազատություն» կտավը, որն այլաբանորեն ներկայացնում է Հանրապետության օգտին ընտրություն կատարելու անհրաժեշտությունը։ Հեղինակել է  պատմական և անտիկ շրջանին վերաբերող թեմաներով բազմաթիվ կտավներ։
1795 թվականին դարձել է ֆրանսիական ինստիտուտի անդամ, Նապոլեոն I-ի օրոք ստացել է բարոնի տիտղոս և մինչև իր կյանքի վերջը ղեկավարել է թագավորական քանդակագործության և գեղարվեստի ուսումնարանները։


== Ճանաչում ==
Ռենոն եղել է ճանաչված գեղարվեստական մանկավարժ, առաջնորդել է երիտասարդ գեղանկարիչներին, ովքեր մրցակցում էին Դավիդի դպրոցի հետ։ Ռենոյի աշակերտներից են Դանիել Օպենհեյմը, Ժան Ռոենը, Լուի Ֆիլիպ Կրեպենը, Պիեռ Նարսիս Գերենը, Ժան Պիեռ Գրանժերը, Լուի Լաֆիտը, Մերի Ժոզեֆ Բլոնդելը և այլոք։
Նկարիչը առաջին անգամ ամուսնացել է Սոֆի Մեյերի հետ, երկրորդ անգամ՝ Սոֆի Բոկուրի հետ, ունեցել է երեք որդի։
Նկարիչ Ռենոյի անունով է կոչվել Փարիզի փողոցներից մեկը։


== Ստեղծագործություն ==
Այս արվեստագետի սստեղծագործությունները, որոնց սյուժեները հիմնականում դիցաբանական են, տարբերվում են կերպարների առանձնահատուկ ներկայացմամբ։ Նա ստեղծել է նաև ժամանակակիցնրի դիմանկարներ, ստեղծագործել արդիական թեմաներով, ինչպիսիք են «Գեներալ Դեզեի մահը» և «Ֆրանսիայի սենատն ընդունում է ավստրիական արշավի ժամանակ բռնագրավված շքանշանները» (տես պատկերասրահը)։


== Պատկերասրահ ==

		
		
		
		
		
		
		
		
		
		
		
		
		


== Գրականություն ==
Сомов А. И. (1890–1907)։ «Реньо, Жан-Батист»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 


== Ծանոթագրություններ ==
Մագդագաչի

Մագդագաչի (ռուս.՝ Магдагачи), քաղաքատիպ ավան Ռուսաստանի Ամուրի մարզի Մագդագաչինսկի շրջանի կազմում։
Բնակչությունը 2012 թվականին գրանցված տվյալներով կազմում էր 10574 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միքայել Տեր-Միքայելյանի անվան Ֆիզիկական հետազոտությունների ինստիտուտ

Միքայել Տեր-Միքայելյանի անվան Ֆիզիկական Հետազոտությունների Ինստիտուտ (անգլ.՝ Mikael Ter-Mikaelian Institute for Physical Research, ռուս.՝ Институт Физических Исследований имени Микаела Тер-Микаеляна), ֆիզիկայի մի շարք ոլորտներում հետազոտություններ իրականացնող հիմնարկություն։ Գտնվում է Աշտարակ քաղաքից 1 կիլոմետր հարավ՝ Աշտարակ-Վաղարշապատ (Էջմիածին) ավտոմայրուղու առաջին կիլոմետրի վրա։


== Պատմություն ==
ՖՀԻ-ն հիմնադրվել է 1967 թվականին, ականավոր գիտնական Միքայել Տեր-Միքայելյանի կողմից և այժմ հանդիսանում է Հայաստանի առաջատար հետազոտական հիմնարկներից մեկը։


== Հետազոտությունների ոլորտները և այլ գործունեությունները ==
ՖՀԻ հետազոտությունների հիմնական ոլորտներն են՝

Լազերային ֆիզիկան
Ոչգծային օպտիկան
Քվանտային օպտիկան
Նյութի և ճառագայթման փոխազդեցությունը
Բյուրեղների աճեցումը և բնութագրումը
Պինդ մարմնի ֆիզիկան
Բարձրջերմաստիճանային գերհաղորդականությունը
Գիտական սարքաշինությունըԲացի այդ, ՖՀԻ-ն կազմակերպում է Լազերային Ֆիզիկա ամենամյա հեղինակավոր միջազգային կոնֆերանսը, համագործակցում է Հայ-ռուսական (սլավոնական) համալսարանի և Հայկական Պետական Մանկավարժական Համալսարանի հետ։ Այն սերտ կապեր է հաստատել բազում երկրների հետազոտական հիմնարկների հետ, այդ թվում Ռուսաստան, ԱՄՆ, Ճապոնիա, Ֆրանսիա, Անգլիա, Ֆինլանդիա, Գերմանիա, Իտալիա, Բելառուս, Ավստրալիա, Սինգապուր։ Հանդիսանում է «ՖՀԻ ինտեգրումը եվրոպայի գիտահետազոտական տարածք» ԵՄ գրանտի շահառուն։


== Ծանոթագրություններ ==


== Արտաքին հղումներ ==
Պաշտոնական կայք (հայերեն) (անգլերեն) (ռուսերեն)
IPERA project (անգլերեն)
(1173) Անքիսես

(1173) Անքիսես (անգլ.՝ Anchises), աստերոիդ Յուպիտերի տրոյացիներից։ Հայտնաբերվել է 1930 թվականի հոկտեմբերի 17-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 5,305846 ա. մ., առավելագույնը մոտենում է 4,5731 ա. մ. հեռավորության վրա և հեռանում 6,0386 ա. մ., իսկ Երկրի ուղեծրին Անքիսես աստերոիդը նվազագույնը մոտենում է 3,5647 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 4464,06 երկրային օրվա ընթացքում, իր ուղեծրով շարժվելով միջինում 0,080644 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,91° անկյուն։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1173) Անքիսես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նեսմեյանովա (Մարտինովսկի շրջան)

Նեսմեյանովա (ռուս.՝ Несмеяновка), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ Մտնում է Նովոսելովսկի գյուղական համայնքի կազմի մեջ։
Պիլար (Ալագոաս)

Անվան այլ կիրառումների համար տե՛ս՝ Պիլար (այլ կիրառումներ)Պիլար (Ալագոաս) (պորտ.՝ Pilar), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մասեյոյի գավառ գավառի կազմի մեջ։ Բնակչությունը կազմում է 33 305 մարդ՝ 2010 թվականի տվյալներով։ Գրավում է 249,714 կմ2 տարածք։ Բնակչության խտությունը՝ 133,37  մարդ/կմ²։
Քաղաքի տոնը նշվում է մարտի 16-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 157 300 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Զանգվածային սպանություն Մոյվանում

Զանգվածային սպանություն Մոյվանում (հոլ.՝ Bloedbad van Moiwana), Սուրինամում քաղաքացիական պատերազմի ամենահայտնի և արյունալի իրադարձություններից մեկը։ Տեղի է ունեցել 1986 թվականի նոյեմբերի 29-ին։ 


== Նախապատմություն ==
1980 թվականի փետրվարի 25-ին Սուրինամում ռազմական հեղաշրջում է տեղի ունեցել։ Այն կազմակերպել էր 34-ամյա ավագ սերժանտ Դեզի Բաուտերսեն՝ ևս 15 սերժանտների օգնությամբ։ Բաուտերսեն սկսել է ղեկավարել Սուրինամը՝ որպես իր ստեղծած Ազգային Ռազմական Խորհրդի ղեկավար (իրեն շնորհելով փոխգնդապետի զինվորական կոչում՝ բարձրագույն Սուրինամական բանակում)։ Նա լուծարել է խորհրդարանը, չեղյալ է հայտարարել սահմանադրությունը և երկրում արտակարգ դրություն է մտցրել։
1986 թվականին Սուրինամում պատերազմ է սկսվել Բաուտերսեի ռեժիմի դեմ։ Այն կազմակերպել է Բաուտերսեի թիկնապահ Ռոննի Բրյունսվիյկը, նա 15 սերժանտներից մեկն էր, որոնք մասնակցել են Բաուտերսեի ղեկավարությամբ տեղի ունեցած հեղաշրջմանը։ Բրյունսվիյկը հեղաշրջումից հետո կոչումով չի բարձրացվել, ուստի նա, լինելով ապագա մարոն («անտառային նեգր»), Բաուտերսեի (կրեոլ-մուլատ) ռեժիմին մեղադրել է ռասիզմի մեջ և «անտառային նեգրերից» ստեղծել է պարտիզանական ջոկատներ, որոնք ակտիվորեն գործում էին Սուրինամի Արևելքում։


== Պատմություն ==
1986 թվականի նոյեմբերի 29-ին Սուրինամի զինված ուժերը գրավել են ապստամբների առաջնորդ Բրյունսվիյկայի հայրենի գյուղը՝ Մոյվանը, որը բնակեցված էր մարոններով։ Զինվորականները տեղեկություն են ստացել, որ Բրյունսվիյկը գտնվում է գյուղում։ Ռոննի Բրյունսվիյկին և նրա զինյալներին չգտնելով՝ զինվորականները սկսել են խոշտանգել տեղի բնակիչներին, իսկ հետո տարբեր տվյալներով գնդակահարել 39-50 մարդու, այդ թվում՝ կանանց և երեխաների։ Քանի որ զինվորները չեն կարողացել գտնել Բրյունսվիյկային, նրանք այրել են նրա տունը և շատ խաղաղ բնակիչների տներ։


== Հետևանքներ ==
Մոյվանում զանգվածային սպանությունը անտառային նեգրերի զանգվածային փախուստ է առաջացրել (մոտ 5 հազար մարդ) դեպի հարևան Ֆրանսիական Գվիանա, որտեղ նրանք ապրել են փախստականների ճամբարներում մինչև 90-ականների սկիզբը և միայն հետո են վերադարձել հայրենիք։
Սուրինամում ստեղծվել է «Moiwana’86» ոչ կառավարական իրավապաշտպան կազմակերպությունը, որի գործունեությունը նվիրված էր Սուրինամում մարդու իրավունքների պաշտպանությանը։ Այդ կազմակերպության պահանջով 2005 թվականի օգոստոսի 15-ին Մարդու իրավունքների միջամերիկյան դատարանը Սուրինամի կառավարությանը դատապարտեց այդ միջադեպի համար։ 2006 թվականի հուլիսի 15-ին այն Սուրինամի այն ժամանակվա նախագահ Ռոնալդ Վենետիանան պետության անունից ներողություն է խնդրել այդ ողբերգությունից տուժածներից։ Ներկայումս կոտորածի մասնակիցները օրենքով չեն հետապնդվում։


== Ծանոթագրություններ ==


== Գրականություն ==
Frans van der Beek: Ronnie Brunswijk, Dagboek van een verzetsstrijder, Uitg. Centerboek, Weesp 1987. ISBN 9050870236
Vries, E. de, (2005) Suriname na de binnenlandse oorlog, Amsterdam: KIT Publishers, ISBN 90-6832-499-3
Վահագն Վիշապաքաղի հուշարձան (Երևան, Էջմիածնի խճուղի)

Անվան այլ կիրառումների համար տե՛ս՝ Վահագն Վիշապաքաղի հուշարձան (այլ կիրառումներ)Վահագն Վիշապաքաղի հուշարձան, գտնվում է Երևանում` Ծովակալ Իսակովի պողոտայի և Սեբաստիայի փողոցի խաչմերուկի հատվածում, տեղադրվել է 1969 թվականին, ներկայիս վայր տեղափոխվել է 2004 թ.։ Ընդգրկված է Երևանի Մալաթիա-Սեբաստիա վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Քանդակագործ՝ Կառլեն Նուրիջանյան
Դրվագող՝  Ներսես Չարխչյան


== Տվյալներ ==
Քանդակը կառուցված է դրվագված  պղնձից, բարձրությունը 3,5 մետր է, քաշը` մոտ 400 կգ։


== Պատմություն ==
Հին հայկական դիցաբանության պատերազմի, քաջության և հաղթանակի գերագույն աստված Վահագնի հուշարձանը 1969 թվականին տեղադրվել է Լենինի (այժմ՝ Մաշտոցի) պողոտայում։ 1970-ականների կեսերին որոշ ժամանակ արձանը գտնվել է «Մոսկվա» կինոթատրոնի մոտ, Հայաստանի նկարիչների միության շենքի հարևանությամբ, իսկ 1980-ականների սկզբներին՝ Էջմիածնի խճուղու մոտ։ Վերականգնված և ներսից ամրացված արձանը 2004 թվականի դեկտեմբերի 19-ին տեղադրվեց Երևան-Էջմիածին մայրուղու կամրջի մոտ։
Սա Երևանում Վահագնի երեք արձաններից մեկն է։ Եվս մեկը գտնվում է Արաբկիր համայնքի Վաղարշյան փողոցում (քանդակագործ՝ Վահե Հարությունյան), մյուսը՝ Մալաթիա-Սեբաստիայի թաղապետարանի կողքի այգում (քանդակագործ՝ Սուրեն Նազարյան)։


== Տես նաև ==
Վահագն Վիշապաքաղի հուշարձան (Երևան, Վաղարշյան փողոց)


== Պատկերասրահ ==


== Ծանոթագրություններ ==


== Արտաքին հղումներ ==
ՀՈՒՇԱՐՁԱՆ «ՎԱՀԱԳՆ ՎԻՇԱՊԱՔԱՂ» Archived 2015-03-24 at the Wayback Machine.
Ումբսոո (գյուղ, Աբյա շրջան)

Ումբսոո (էստ․՝ Umbsoo), գյուղ Էստոնիայի Վիլյանդիմաա նահանգի Աբյա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վերին Ախուրյանի արտեզյան ավազան

Վերին Ախուրյանի արտեզյան ավազան, ընդգրկում Է Ախուրյանի վերին ավազանի միջլեռնային գոգավորությունը՝ եզրավորված Եղնախաղի, Ջավախքի, Բազումի լեռնաշղթաներով։ Ռելիեֆի երկրաբանական և ջրաերկրաբանական առանձնահատկություններով առանձնացվում են Վարդաղբյուրի, Աշոցք-Կրասարի ու Արփի լճի գոգավորությունները։


== Կառուցվածք ==
Միջլեռնային գոգավորության երկրաբանական կառուցվածքը երկհարկ Է։ Ստորերկրյա ջրերի հիմնական պաշարները կուտակվում են վերին հարկում, որը կազմված է պլիոցեն-անթրոպոգենի բազալտային անդեզիտների լավաներից, բեկորային, լճագետային ու ջրասառցադաշտային նստվածքներից։
Կավճի ու պալեոգենի նստվածքային ու հրաբխանստվածքային ապարներից կազմված ստորին հարկը ջրամերժ հիմք է վերին հարկի համար։ Ավազանը սնվում է մթնոլորտային տեղումներից ու ստորերկրյա ջրերից, որոնք կարգավորում են Ախուրյան գետի ձմեռային հոսքը։ Բնութագրվում է խոնավության դրական հաշվեկշռով ու ջրառատությամբ։ Ստորերկրյա ջրերի մի մասը լավաների տակ ծածկված հնահուներով հզոր աղբյուրների (Մեղրաշեն, Ձույգաղբյուր, Աշոցք) ձևով դուրս է գալիս գոգավորությունների եզրերում։ Միջլեռնային գոգավորության ստորին հարկի ապարների տեկտոնական ճեղքերից երկրի խորքից թափանցող ածխաթթու գազի մասնակցությամբ առաջանում են նաև հանքային ջրեր, որոնց բնական ելքերը ավազանի տարածքում են։ Ավազանում կա նաև 4-6-ից մինչև
25-35 մ հաստության ստորերկրյա ջրերի հորիզոն, որը որոշ տեղամասերում կապված է արտեզյան ջրերի վերին հորիզոնի հետ և ունի ճնշումային բեռնաթափում։ Արտեզյան ջրերը կուտակված են 2 հորիզոններում, որոնք իրարից սահմանազատվում են լավաների հոծ շերտով։ Ավազանի արտեզյան ջրերի վերին հորիզոնը գտնվում է 50-110 մ, ստորինը՝ 180-220 մ³-ներում։ Հորիզոնների ջրի ճնշումային մակարդակը բացասական է, երբ հորիզոնի մակարդակը հորատանցքի առաստաղից ցածր է 1-10 մ, դրական՝ երբ շատրվանում է 0, 1 -7, 4 մ բարձրություն։ Շատրվանող ջրի միջին ծախսը 10-20 լ/վ է, առանձին տեղամասերում՝ մինչև 40 լ/վ։ Ճնշումային ջրերը քաղցրահամ են, խմելու համար՝ պիտանի, հանքայնացումը՝ 0, 2-0, 4 գ/լ, ջերմաստիճանը՝ 6-8 °C, փափուկ, բարձրորակ։ Ավազանի ջրերի հեռանկարային շահագործման պաշարները (աղբյուրների հետ) կազմում են ավելի քան 288 հզ․ մ³/օր։
Կոստև (այլ կիրառումներ)

Կոստև, կարող է վերաբերել՝

Կոստև - գյուղ, Ուկրաինայի Խարկովի մարզի Վալկիի շրջանում
Կոստև - գյուղ, Ուկրաինայի Սումիի մարզի Լեբեդինի շրջանում
Զավադկա (գյուղ, Վոլովեցի շրջան)

Զավադկա (ուկրաիներեն՝ Завадка), գյուղ Ուկրաինայի Անդրկարպատյան մարզի Վոլովեցի շրջանում։
2001 թվականի տվյալներով Զավադկա գյուղում բնակվում էր 1 087 մարդ։ Բնակավայրը զբաղեցնում է 1928 կմ² տարածք։ Բնակչության խտությունը կազմում էր 563,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կլավդիոս Պտղոմեոս

Պտղոմեոս Կլավդիոս (հուն․՝ Κλαύδιος Πτολεμαῖος, Klaudios Ptolemaios, լատ.՝ Claudius Ptolemaeus, մոտ 100 կամ 87, ենթդ․  Ptolemais Hermiou, Եգիպտոս (Հռոմեական պրովինցիա), Հռոմեական կայսրություն - մոտ 170, ենթդ․  Ալեքսանդրիա, Եգիպտոս (Հռոմեական պրովինցիա), Հռոմեական կայսրություն և ենթդ․  Canopus, Եգիպտոս (Հռոմեական պրովինցիա), Հռոմեական կայսրություն), հույն նշանավոր աշխարհագրագետ և տիեզերագետ, մաթեմատիկոս։ Ապրել է Եգիպտոսի Ալեքսանդրիա քաղաքում, գրել է հունարեն և հանդիսանում էր Հռոմի քաղաքացի։ Պտղոմեոսի «Megale syntaxis» աշխատությունը, որն արաբ մատենագիրների միջոցով մեզ նաև հայտնի է «Ալմագեստ» անունով, երկար ժամանակ հիմք է ծառայել աստղագիտական և աշխարհագրական գիտության։ Այդ աշխատության մեջ նա տվել է երկրակենտրոն իր համակարգը, որը իշխող է հանդիսացել մինչև Նիկոլայ Կոպեռնիկոսը։ Նրա մյուս կարևոր աշխատությունն «Աշխարհագրությունն» է, որից օգտվել է Անանիա Շիրակացին և նրան անունով հիշում է մի քանի անգամ։


== Պտղոմեոսի անունով ==
Պտղոմեոսի անունն են ստացել՝

Պտղոմեոս խառնարանը Լուսնի վրա;
Պտղոմեոս խառնարանըՄարսի վրա;
(4001) Պտղոմեոս աստերոիդը։


== Ծանոթագրություններ ==
Կրասնի Օկտյաբր (գյուղ, Կովրովսկի շրջան)

Անվան այլ կիրառումների համար տե՛ս՝ Կրասնի ՕկտյաբրԿրասնի Օկտյաբր (ռուս.՝ Красный Октябрь), գյուղ Ռուսաստանի Վլադիմիրի մարզի Կովրովսկի շրջանի կազմում։
Բնակչությունը 2010 թվականին գրանցված տվյալներով կազմում էր 944 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրոնյա (Սոժայի վտակ)

Անվան այլ կիրառումների համար տե՛ս՝ Պրոնյա (այլ կիրառումներ)Պրոնյա (ռուս.՝ Проня), գետ Բելառուսում (Մոգիլյովի մարզ, Վիտեբսկի մարզ)։


== Աշխարհագրություն ==
Պրոնյա գետը սկիզբ է առնում Սմոլենսկի բարձրավայրից և թափվում է Սոժ։ Գետը պատկանում է Սև ծով, Ատլանտյան օվկիանոսի ավազանին։ Գետի ափին են գտնվում Բասյա, Ռաստա։


== Հիդրոգրաֆիա ==
Պրոնյա գետի երկարությունը կազմում է 172 կմ, ավազանի մակերեսը՝ 4910 կմ2 է։


== Տես նաև ==
Գետ
Ակունք և Գետաբերան


== Արտաքին հղումներ ==
Պրոնյա գետի մասին Սովետական Մեծ Հանրագիտարանում
Իվան Ջուղելի

Իվան (Մամուկա) Ռամազովիչ Ջուղելի (ապրիլի 14, 1969(1969-04-14), Զեստափոն, Վրացական ԽՍՀ, ԽՍՀՄ), խորհրդային և վրացի ֆուտբոլիստ, հանդես է եկել հարձակվողի դիրքում։ Ներկայիս դրությամբ ֆուտբոլային գործակալ է։


== Խաղային կարիերա ==
Հանդես է եկել վրացական «Կոլհեթի-1913», «Քութայիս» և «Մարգվեթի» ֆուտբոլային ակումբներում։ Դարձել է շատ գոլերի հեղինակ։
1995 թվականին իր արդյունավետ ելույթների շնորհիվ հրավիրվում է «Տեպ» ակումբ։ Ուկրաինայում Ջուղելիի համար վատ անցավ, քանի որ թիմի հիմնական կազմում չէր և քիչ էր մասնակցում ակումբի խաղերին։ Մեկ մրցաշրջանի ընթացքում Իվանը հնարավորություն ունեցավ մասնակցելու 16 խաղերի և կարողացավ դառնալ ընդամենը 2 գոլի հեղինակ։ Հետո ֆուտբոլիստը փոխեց ակումբը։


== Սելեկցիոների կարիերան ==
Կարիերայի ավարտելուց հետո Իվանը վերադարձավ Վրաստան՝ դառնալով ազատ գործակալ։
2009 թվականից սկսեց աշխատել Մախաչկալայի «Արժի» ֆուտբոլի ակումբում, որպես մարզական տնօրեն։  Մախաչկալայում ծանոթացավ ակումբի տնօրեն Օմար Տետրաձեի հետ՝ դառնալով նրա օգնականը։ Այդ նույն թվականին մախաչկալացիները կարողացան առաջնությունում գրավել առաջին տեղը։ Հետո Տետրաձեն Իվանի հետ տեղափոխվեց «Վոլգա»։ Նիժնի Նովգորոդում Իվանը սկսեց աշխատել, բայց ոչ պաշտոնական։ Այդ իսկ մրցաշրջանում նրանց ղեկավարած ակումբը կարողացավ հաղթել Ռուսական առաջնությունում։


== Ձեռքբերումներ ==
 «Կոլհեթի-1913»1993/94 թվականի Վրաստանի առաջնության արծաթե մեդալակիր։


== Արտաքին հղումներ ==
Պրոֆիլը football.lg.ua կայքում
Իվան Ջուղելի
Ո՞վ եք դուք(չաշխատող հղում)
Տուգոլեսկի Բոր

Տուգոլեսկի Բոր (ռուս.՝ Туголесский Бор), գյուղ Ռուսաստանի Մոսկվայի մարզի Շատուրսկի շրջանի կազմում։
Բնակչությունը 1979 թվականին գրանցված տվյալներով կազմում էր 3400 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)